Stovnurin letur IKKI blæður til tey sum hava tørv á tí. Tað mugu foreldrini hava við. Sjúka- og frídagar Um ikki onnur avtala er gjørd skulu børnini vera komin á stovnini í seinasta lagi kl. 10.00. Børnini skulu avleverast á stovninum, hettar tí at vit meta at tað er tann besta avleveringin fyri barnið. Um tit koma seinri, og ikki hava gjørt avtalu frammanundan, kunnu tit koma til matpakka kl 12.00. Er barni sjúkt, skal tað ikki koma í barnagarð. Við sjúku meinast alt sum er smittuspjaðandi, ella um støðan hjá barninum er so vánalig, at tað ikki orkar at fylgja við dagsskránni í barnagarðinum ella vera millum hini børnini. Leikur Loyft er at hava leikur við í barnagarð á ávísum døgum. Starvsfólkið tekur sær onga ábyrgd av, um tær vera burtur ella skaði kemur á tær. Føðingardagar hjá børnunum Um ætlanin er at hátíðarhalda føðingardagin í barnagarðinum, tosið við starvsfólkið á stovuni um, hvussu dagurin skal haldast. Um barni ynskir at hátíðarhalda føðingardagin heima, skulu innbjóðingarkortini gevast privat og ikki leggjast í plássini hjá børnunum. Eisini hava stovurnar matdagar hvør í sær og boða frá hesum í góðari tíð. Túrar og útferðir Vit gera nógvar túrar. T. d. vitja vit spælipláss, aðrar stovnar og fara annars nógv út í náttúruna. Serliga í summarhálvuni verða longri útferðir gjørdar, t. d. til Viðareiðis, í Eysturoynna, Havnar v. m. Evnisarbeiði Vanligt er at hava bólkaarbeiði um ymisk evni, har børnini eru í bólkum eftir aldri og førleika. Klokkan 10 hava stovurnar samling, har verður sungið, spælt og tosað. Álvarslig evni sum t. d. happing og sjúka/deyði, verða ofta viðgjørd í samlingini. Fimleikur Saman við hinum stovnunum í Klaksvík, hevur Blákollan atgongd til fimleikarahøllina, eina ferð um vikuna. Onkuntíð eru øll børnini í Blákolluni við, aðrar tíðir verður farið í bólkum.